Kragonderbreking in Kaapstad verwagDele van Kaapstad sal die naweek kragonderbrekings ervaar terwyl ‘n substasie opgradeer word. “Die kragonderbreking sal van 22:00 Saterdagaand tot 08:00 Sondagoggend plaasvind,” het Kylie Hatton, woordvoerder van die stad, gesê. “Capri Village, Sunnydale, Sun Valley, Fairy Knowe, Noordhoek, Lake Michelle en Monkey Valley sal hierdeur geraak word.” Hatton sê die kragonderbreking is deel van ‘n R21 miljoen opgradering van die gebied se elektrisiteitsinfrastruktuur, as gevolg van ‘n verhoogde aanvrag van die Masiphumelele-informele nedersetting, ‘n aftreeoord, ‘n nuwe behuisingontwikkeling en ‘n toekomstige behuisingontwikkeling. “Om veiligheidsredes word klante aangeraai om alle elektrisiteitsinstallasies as lewendig te hanteer vir die volle duur van die onderbreking, aangesien die elektrisiteitstoevoer enige tyd aangeskakel kan word sonder waarskuwing.”